Sahra Wagenknecht

Sahra Wagenknecht (født 1969) er en tysk sosialøkonom, publisist og politiker (Die Linke, BSW). Hun ble valgt til Forbundsdagen i oktober 2009, som representant fra Nordrhein-Westfalen. Fra juli 2004 til juli 2009 var hun medlem av Europaparlamentet. Hun deltok i januar i stiftelsen av et parti oppkalt etter seg selv, Bündnis Sahra Wagenknecht – Vernunft und Gerechtigkeit (fritt oversatt: Forbundet Sahra Wagenknecht – Fornuft og rettferdighet).   

 Liv og virke 
 Bakgrunn 
Wagenknecht har tysk mor og iransk far. Hennes mor arbeidet for en statsdrevet kunstdistributør. Wagenknecht ble for det meste tatt vare på av sine besteforeldre til 1976, da hun og moren flyttet til Øst-Berlin. I Berlin  ble hun medlem av Freie Deutsche Jugend (FDJ). Hun tok sin abitur i 1988 og trådte inn i Sozialistische Einheitspartei Deutschlands (SED) tidlig på året 1989."Günter Gaus im Gespräch mit Sahra Wagenknecht" from Rundfunk Berlin-Brandenburg (rbb), 11 February 2004."Kurzbiographie " from www.sahra-wagenknecht.de (29 June 2007).

 Etter Tysklands samling 
Noen måneder etter falt Berlinmuren. Hun ble da snart medlem av Partei des Demokratischen Sozialismus (PDS), som var en av forløperne for Die Linke. PDS vedtok i 2001 at dødsofrene ved Muren ikke kunne rettferdiggjøres. Bare Wagenknecht stemte imot. Hennes argument var at partiet i sin historieskrivning, ikke skulle la seg diktere av SPD.  

Fra 1990 til 1996 studerte hun filosofi og ny tysk litteratur i Jena, Berlin og Groningen. Hennes avsluttende avhandling handlet om den unge Karl Marx' tolkning av Georg Wilhelm Friedrich Hegel. Avhandlingen utkom som bok i 1997.

Wagenknecht har utgitt en rekke artikler om økonomiske spørsmål innenfor vestlig økonomi. Om den internasjonale finanskrisen kom boken Wahnsinn mit Methode. Finanzcrash und Weltwirtschaft (2008). Boken Freiheit statt Kapitalismus (2011) inneholder ingen oppfordring til revolusjon, men gir en oppskrift på hvordan systemet kan reformeres innenfra.

Det ble i 2012 kjent at Bundesamt für Verfassungsschutz hadde Wagenknecht og en rekke andre medlemmer av Die Linkes gruppe i Forbundsdagen til observasjon, men at hun ikke var under overvåkning. Observasjon innebar ifølge myndighetene at arbeidet begrenset seg til å gjøre seg kjent med offentlige kilder.

Wagenknecht ble i 2016 sammen med Dietmar Bartsch valgt som førstekandidat for sitt parti, foran valget i Tyskland 2017.

Wagenknecht er karakterisert som en såkalt putinversteher, en som forstår, i betydningen rettferdiggjør Vladimir Putins handlinger. Bare få dager før Russlands invasjon av Ukraina i 2022 uttalte hun blant annet at «kanskje vi bare skulle ta Russland seriøst og respektere at landet har sikkerhetsinteresser».

 Privat 
Hun var fra 1997 til 2013 gift med Ralph T. Niemeyer. Den tyske politikeren Oskar Lafontaine kunngjorde 12. november 2011 at han og Wagenknecht hadde et forhold.Linke Liebe i sueddeutsche.de Besøkt 2. juni 2012. Lafontaine og Wagenknecht giftet seg 22. desember 2014.Oskar Lafontaine und Sahra Wagenknecht haben geheiratet i Zeit Online Besøkt 21. mars 2015 

 Referanser 

 Eksterne lenker 





 Verfassungsschutzbericht 2005

Kategori:Medlemmer av Forbundsdagen
Kategori:Politikere fra Die Linke
Kategori:PDS-politikere
Kategori:Personer fra Berlin
Kategori:Personer fra Jena
Kategori:Medlemmer av Europaparlamentet